Condicions – Viatges Salvatges\nEn el moment de fer la reserva s’haurà d’abonar com a mínim el 50% de l’import de l’activitat; les places no es consideraran fermament compromeses si no s’ha efectuat prèviament el dipòsit corresponent.\nEl pagament de la resta del preu es realitzarà segons el calendari de pagament que fixi l’organització. Si no fixa un calendari de pagament, s’entendrà que el pagament haurà de realitzar-se al moment previ a la sortida.\nGisfera SCCL (www.viatgessalvatges.com) podrà resoldre el contracte i aplicar les regles establertes per a la desestimació abans de la sortida si el consumidor no realitza qualsevol dels pagaments previstos en l’apartat anterior en el termini que correspongui.\nLes prestacions que integren el contracte resulten de la informació proporcionada al consumidor el programa, així com de les indicacions referents a aquesta informació que s’hagin realitzat en confirmar la reserva.\nNo obstant això, la organitzadora es reserva la possibilitat de modificar la informació continguda en el programa per causes de pès alienes a la organització. Per a la seva validesa, els canvis en aquesta informació s’han d’haver comunicat clarament a l’usuari.\nEl consumidor ha de presentar-se en el lloc indicat per a la sortida amb l’antelació indicada per l’organitzadora o, en el seu defecte, per el programa.\nSi el consumidor no pogués realitzar l’activitat per no haver-se presentat amb l’antelació requerida, s’aplicarà el règim previst per a la falta de presentació a la sortida o, si escau, el previst en l’apartat corresponent a la desestimació del consumidor.\nLes nostres activitats inclouen una assegurança. Les assegurances són obligatòries, incloses en el preu i no son reemborsables.\nC) Altres serveis\nS’entendrà que la presència de mascotes no és acceptada a l’activitat, només si de manera expressa així s’indica a la publicitat i informació prèvia del mateix. En cas contrari, si el consumidor desitja fer l’activitat amb la seva mascota, haurà de posar-ho en coneixement de l’organitzador abans d’efectuar la sol·licitud de reserva a fi de que pugui informar-lo si és o no possible.\nDRETS DE LES PARTS ABANS DE COMENÇAR L’ACTIVITAT\nA) Modificació del contracte\nSi en qualsevol moment anterior a la sortida el consumidor desitja sol·licitar canvis referits a les destinacions, als mitjans de transport, a la durada, al calendari, a l’itinerari de l’activitat contractat o a qualsevol altre extrem sobre les prestacions i la organitzadora pot efectuar-los, aquesta podrà exigir-li l’abonament de les despeses addicionals justificades que haguessin causat aquestes modificacions, així com unes despeses de gestió de la reserva que no podran excedir del 15% del preu de l’activitat.\nAbans de la sortida, la organitzadora només pot realitzar els canvis que siguin necessaris per al bon fi de l’activitat combinat i que no siguin significatius. Es considera que els canvis necessaris són significatius si impedeixen la realització dels fins d’aquest, segons les seves característiques generals o especials.\nEn el supòsit que la organitzadora es vegi obligada a realitzar canvis significatius ho posarà immediatament en coneixement del consumidor. Aquest podrà optar entre acceptar la modificació del contracte en el qual es necessiten les variacions introduïdes i la seva repercussió en el preu, o resoldre el contracte. El consumidor haurà de comunicar la decisió que adopti a la organitzadora en els tres dies següents al que se li notifiqui la modificació. Si el consumidor no comunica la seva decisió en el termini indicat, s’entendrà que opta per la resolució del contracte.\nLa organitzadora només podrà revisar el preu, a l’alça o a la baixa, sempre que aquesta revisió es produeixi abans dels 20 dies previs a la sortida i que no sigui significativa, és a dir, superior al 15% del preu de l’activitat. A més, aquesta revisió només es podrà portar a terme per ajustar l’import del preu de l’activitat a les variacions:\nDels tipus de canvi aplicats al activitat organitzada.\nDel preu dels transports compresos en el activitat, inclòs el cost del carburant.\nDe les taxes i impostos relatius a determinats serveis, com taxes d’aeroport, embarcació, desembarcament i altres d’inclosos en el preu.\nEl preu revisat es determinarà prenent com a referència el contravalor de la moneda del país o països de destinació i els preus, taxes i impostos aplicables a la data d’edició de l’opuscle.\nSi la revisió del preu suposa un augment superior al 15% del preu de l’activitat, la organitzadora el posarà immediatament en coneixement del consumidor, que podrà resoldre el contracte.\nEl consumidor podrà cedir la seva reserva a una persona que reuneixi totes les condicions requerides en el programa i en el contracte per realitzar l’activitat combinada.\nLa cessió haurà d’ésser comunicada per qualsevol mitjà a la organitzadora i serà gratuïta si aquesta rep la comunicació amb una antelació mínima de quinze dies a la data d’inici de l’activitat. Si es desitja portar a terme amb posterioritat i la organitzadora pot acceptar-la, podrà exigir al consumidor unes despeses de gestió que no excedeixin del 10% del preu de l’activitat.\nEn tot cas, el consumidor i la persona a qui hagi cedit la reserva responen solidàriament davant la organitzadora del pagament de la resta del preu, així com de les despeses addicionals justificades que pugui haver causat la cessió.\nD) Dret de desestiment del consumidor\nEn tot moment el consumidor i usuari podrà deixar sense efecte els serveis sol·licitats o contractats, tenint dret a la devolució de les quantitats que hagués abonat, però haurà d’indemnitzar a l’organitzador en les quanties que a continuació s’indiquen, excepte que la resolució tingui lloc per causa de força major:\nSi l’activitat no està subjecte a condicions econòmiques especials de contractació: despeses de gestió; despeses d’anul·lació, si n’hi ha, i una penalització consistent en el 25% de l’import total de l’activitat, si la cancel·lació es produeix amb més de 10 i menys de 15 dies d’antelació a la data del començament de l’activitat; el 50% entre els dies 3 i 10, i el 100% dins de les 72 hores abans a la sortida.\nSi l’activitat estigués subjecte a condicions econòmiques especials de contractació, tals com avions, bucs, tarifes especials o altres anàlogues, les despeses de gestió, les despeses d’anul·lació i les penalitzacions s’establiran d’acord amb les condicions acordades entre les parts.\nEn tot cas el desistiment produeix efectes des del moment en què la voluntat de desistir del consumidor arriba al coneixement de la organitzadora.\nE) Cancel·lació de l’activitat per part de l’organitzador\nLa cancel·lació de l’activitat, per qualsevol motiu que no sigui imputable al consumidor, li dona dret a resoldre el contracte amb els drets previstos en l’apartat C). Si la cancel·lació de l’activitat es comunica dins dels dos mesos anteriors a la sortida, l’organitzadora haurà d’abonar al consumidor una indemnització en funció del temps que falti per a la sortida, que com a mínim serà de:\nEl 5% del preu de l’activitat si es produeix amb una antelació de més de 15 dies i menys de 2 mesos.\nEl 15% del preu de l’activitat, si es produeix amb una antelació d’entre els 15 i 3 dies.\nEl 25% del preu de l’activitat, si es produeix en les 48 hores anteriors a la sortida.\nQuan la cancel·lació es deu al fet que el nombre de persones inscrites és inferior a l’exigit en el programa o en el contracte per a l’activitat combinada. En aquest cas, la organitzadora ha de comunicar per escrit la cancel·lació al consumidor abans de la data límit fixada en el programa o en el contracte, i que com a mínim serà de 7 dies d’antelació mínima a la data de sortida.\nQuan la cancel·lació de l’activitat es deu a causes de força major. Són causes de força major les circumstàncies alienes a la organitzadora, anormals i imprevisibles, la conseqüència de les quals no hauria pogut evitar-se, malgrat haver actuat amb la diligència adequada.\nF) Falta de presentació a la sortida\nHi haurà falta de presentació a la sortida si el consumidor no comunica la seva voluntat de no realitzar l’activitat i no es presenta a l’hora i lloc previstos per a la sortida. En aquest cas, perd el dret a la devolució de les quantitats entregades i continua obligat a abonar les que estiguessin pendents de pagament.\nDRETS I DEURES DE LES PARTS DESPRÉS D’INICIAR L’ACTIVITAT\nQuan el consumidor comprovi, durant la realització de l’activitat, que hi ha algun defecte o es produeix la falta de prestació d’algun servei contractat, haurà de comunicar-ho en el mateix lloc i al més aviat possible a l’organitzador o al detallista i, si escau, al prestador del servei de què es tracti, a fi de que la organitzadora pugui tenir la possibilitat de buscar una solució immediata si és possible. La comunicació s’haurà de realitzar per escrit o en qualsevol forma en què quedi constància. Després de rebre la comunicació, el detallista o l’organitzador hauran d’obrar amb diligència per trobar les solucions adequades.\nEn el cas de que durant l’activitat sobrevingui la falta de prestació o la prestació deficient d’algun dels serveis que formen part del mateix, el consumidor tractarà de no augmentar amb les seves accions i decisions els danys que es derivin.\nLa organitzadora haurà d’adoptar les solucions adequades per a la continuació de l’activitat si una vegada iniciat aquest no subministra o comprova que no pot subministrar una part important dels serveis previstos en el contracte.\nSón part important dels serveis previstos aquells, la falta de realització dels quals impedeix el desenvolupament normal de l’activitat i provoquen que no sigui raonable esperar que el consumidor, enmig d’aquest tipus de activitat, el continuï en aquestes circumstàncies.\nLa organitzadora no podrà demanar cap suplement per les solucions adoptades per a la continuació de l’activitat i abonarà al consumidor qualsevol diferència entre les prestacions previstes i les subministrades.\nSi el consumidor accepta expressament o tàcitament les solucions proposades per la organitzadora no tindrà dret a cap indemnització per aquestes modificacions. Es considerarà que accepta tàcitament aquestes propostes si continua l’activitat amb les solucions donades per l’organitzador.\nSi les solucions adoptades per l’organitzador fossin inviables o el consumidor no les acceptés per motius raonables, la organitzadora hauria de:\na) Proporcionar-li un mitjà de transport equivalent al contractat en l’activitat per tornar al lloc de sortida o a qualsevol altre que ambdós hagin convingut, si el contracte inclou l’activitat de tornada.\nb) Reemborsar-li el preu pagat amb deducció de l’import de les prestacions que li hagi proporcionat fins a acabar l’activitat, excepte si el defecte que impedeix la continuació de l’activitat és imputable al consumidor.\nC) Desestimació del consumidor durant l’activitat\nEl consumidor té el dret a desistir del contracte de activitat combinat una vegada començat l’activitat, però no podrà reclamar la devolució de les quantitats entregades i continuarà obligat a abonar les que estiguin pendents de pagament.\nSi la desestimació obeeix a un accident o a una malaltia del consumidor, que li impedeixi continuar l’activitat, la organitzadora està obligada a prestar la necessària assistència i, en el seu cas, a abonar l’import de la diferència entre les prestacions previstes i les subministrades, deduïdes les despeses de gestió i les d’anul·lació degudament justificades que correspondrien.\nD) Deures de col·laboració del consumidor al normal desenvolupament de l’activitat\nEl consumidor haurà d’atenir-se a les indicacions que li faciliti la organitzadora per a l’adequada execució de l’activitat, així com a les reglamentacions que són d’aplicació general als usuaris dels serveis compresos en l’activitat combinat. En particular, en els activitats en grup guardarà el degut respecte als altres participants i observarà una conducta que no perjudiqui el normal desenvolupament de l’activitat.\nLa infracció greu d’aquests deures faculta la organitzadora per resoldre el contracte de activitat combinat. En aquest cas, si el contracte inclou l’activitat de tornada, la organitzadora proporcionarà al consumidor un mitjà de transport equivalent al contractat en l’activitat per retornar al lloc de sortida o a qualsevol altre que ambdós hagin convingut. La organitzadora tindrà dret, a més, a la indemnització que sigui procedent pels danys imputables a la conducta del consumidor.\nLa organitzadora organitzadora i la organitzadora detallista responen davant del consumidor tant si executen elles mateixes les prestacions compreses en l’activitat combinat com si les realitzen els seus auxiliars o altres prestadors de serveis.\nA) Causes d’exoneració de responsabilitat\nB) Deure d’assistència de la organitzadora\nLa organitzadora organitzadora i la organitzadora detallista, malgrat estar exonerades de responsabilitat, continuaran obligades a proporcionar l’assistència necessària al consumidor que es trobi en dificultats.\nC) Responsabilitat per prestacions no incloses en l’activitat combinat\nLes regles de responsabilitat contractual de l’activitat combinat no són aplicables a prestacions com la realització d’excursions, l’assistència a esdeveniments esportius o culturals, les visites a exposicions o museus, o altres anàlogues, que no es troben incloses en el preu global de l’activitat combinat i que el consumidor contracta amb caràcter facultatiu amb ocasió de l’activitat o durant el seu transcurs.\nEn aquests casos, la organitzadora haurà d’indicar al consumidor el caràcter facultatiu de la prestació i que no forma part de l’activitat combinat.\nSi la organitzadora intervé en la contractació d’aquestes prestacions respondrà d’acord amb les regles específiques del contracte que realitzi.\nA) Reclamacions a la organitzadora\nSense perjudici de les accions legals que l’assisteixen, el consumidor podrà efectuar per escrit reclamacions per la no-execució o la execució deficient del contracte davant la organitzadora detallista.\nEn un termini màxim de 30 dies, la organitzadora haurà de contestar per escrit les reclamacions formulades.\nEn aquesta fase, el consumidor i la organitzadora podran sol·licitar la mediació de l’administració competent o dels organismes que es constitueixen a tal fi per trobar per ells mateixos una solució al conflicte, que sigui satisfactòria per a ambdues parts.\nSi el conflicte no pot ser resolt mitjançant la reclamació a la organitzadora, el consumidor podrà sotmetre’l a l’arbitratge de consum si la organitzadora reclamada s’hagués adherit prèviament al sistema arbitral de consum, o si la organitzadora malgrat no estar adherida accepta la sol·licitud d’arbitratge del consumidor. Així mateix en tot cas el consumidor pot reclamar en via judicial.\nSi la organitzadora reclamada s’hagués adherit prèviament al sistema arbitral de consum, el consumidor podrà dirigir les seves reclamacions a la Junta Arbitral de Consum que sigui competent.\nLes accions judicials derivades del contracte de activitats combinades prescriuen pel transcurs del termini de 2 anys, a comptar des del dia en el qual va finalitzar o havia de finalitzar l’activitat.


La dieta mediterrània: cultura i tradició - Bioalimals\nEstàs veient: Bioalimals > Tallers d’alimentació > La Dieta Mediterrània: Cultura i Tradició\nLa dieta mediterrània: cultura i tradició\nCada jove, sent testimoni,\ndesvetllarà el seu patrimoni!\nLa tradició que és nostre,\nno ho deixem pel postre!\nCelebrem les festes menjant;\nquè en podem dir? «Endavant!!»\nEls nostres costums culinaris\ngeneren benestar, segons estudis mil·lenaris.\nDirigit a alumnes de ESO i Batxillerat.\nSom una societat afortunada pel fet de viure en un país mediterrani, en que la seva dieta és tant valorada a nivell científic, social i cultural. Però, segons estadístiques, la meitat de la població segueix aquest patró mil·lenari, tot i tenir-la tant accessible. I és que l’impacte mediàtic d’altres formes de menjar foràgines, empesos pel ritme frenètic del dia-a-dia, ens condueixen a allunyar-nos de la nostra cuina, dels aliments de la nostra terra,…\nAquest taller pretén fer un intent de preservar en els joves la Dieta Mediterrània, i amb més força, després de ser reconeguda com a «Patrimoni cultural immaterial de la Humanitat», l’any 2010.\n• Reconsiderem la Dieta Mediterrània.\n• Valorar que la nostra Dieta se l’ha reconeguda com a «Patrimoni cultural immaterial de la Humanitat».\n• Conèixer els seus beneficis que suposa per a la salut.\n• Prendre consciència de l’àmbit cultural i de tradició de l’alimentació d’arreu del món, tot posant èmfasi en la nostra Dieta Mediterrània.\n• Evidenciar la manera de menjar en els àpats festius.\n• Iniciem el taller llegint pinzellades seleccionades d’un article de diari sobre La Dieta Mediterrània en els adults, i especialment en els joves i adolescents.\n• Aprofundim, mitjançant un vídeo i unes fotos, vers les característiques específiques de la Dieta Mediterrània, a tots els nivells: paisatgisme, productes típics, aspectes socials (les festivitats, la família,…), a la cuina, la tradició i la cultura mediterrània.\n• Compararem de la Piràmide oficial de la Generalitat amb la Piràmide de la Fundació Dieta Mediterrània: constatarem els seus beneficis que suposa per a la salut a nivell de prevenció de malalties cardiovasculars i del càncer.\n• Escoltarem la cançó «Ofrena» que ens ajudarà a comprendre dos aspectes:\n◦ La «tradició» i la «cultura» dels aliments/receptes/plats dels països d’aquest món.\n◦ L’estret vincle entre les festivitats i la gastronomia, constatant que “la gent celebrem les coses menjant!” (arreu del món).\nCançó Ofrena del CD Per Sucar-hi Pa!\nAliments del Mediterrànio


Desobeir i protestar, sí, però votar, també! | DOLORS HUGAS PUIGVERT | El lector escriu | El Punt Avui\nDesobeir i protestar, sí, però votar, també! Desobeir i protestar, sí, però votar, també! Desobeir i protestar, sí, però votar, també! Desobeir i protestar, sí, però votar, també! + Desobeir i protestar, sí, però votar, també! E-mail\nDesobeir i protestar, sí, però votar, també!\nDesobeir i protestar, sí, però votar, també! Desobeir i protestar, sí, però votar, també! Desobeir i protestar, sí, però votar, també! Desobeir i protestar, sí, però votar, també! Desobeir i protestar, sí, però votar, també! E-mail\nEncara que ens facin una mica de mandra les eleccions d’aquest diumenge, hem d’anar tots a votar.\nEns voldrien amb el cap jup i atemorits, ens voldrien callats i resignats, ens voldrien debilitats, però davant tanta repressió, provocació i intimidació, només aconseguiran que cada cop siguem més gent, més valents i amb les idees ben clares. El procés independentista ha aconseguit remoure tot el llot estancat que hi ha sota aquest govern corrupte, franquista i repressor, que no convé a ningú; ha fet sortir molta gent al carrer a defensar diferents ideals. Dissabte serà el dia de reflexió i també el de possibles mobilitzacions de protesta i desobediència, però també serà la vigília d’un dia democràtic (concepte irònic en aquest país) on tornarem a poder dir la nostra.\nLes urnes, ho sabem i ho saben, no ens han fet mai por, ni aquelles que estan tacades de florit i ranci. Fem-ho pensant en els que ja no hi són, en els que pateixen injustícies per la mala gestió del govern, fem-ho per nosaltres mateixos i pels que ens venen al darrere i es mereixen un món millor. Votem amb seny i dignitat, però votem!\nLes Olives (Baix Empordà)\nEl Punt Avui. Girona 07-11-2019, Pàgina 4


Foment citarà tot d'una els consells per signar els nous convenis viaris\n27 setembre 2020 18:52\nAntich ho anuncia a Matas i el Govern critica les «formes» i el «retard»\nEl Ministeri de Foment citarà «de manera immediata» el Govern balear i els consells per signar un nou conveni de carreteres amb cada institució insular, el contingut i els pressuposts dels quals s'hauran de negociar amb ells.\nAixí ho anuncià ahir el secretari general del PSIB, Francesc Antich, qui es mostrà confiat que el Govern autoritzarà els consells a negociar els nous convenis i en les properes setmanes es podran signar els acords. Segons el socialista, els convenis serviran perquè el Govern central financi l'execució de carreteres «sostenibles», «pactades» entre tots i que «no destrueixin territori», però també permetran millorar la xarxa secundària.\nEl també diputat a Madrid assegurà que la proposta és fruit de «dues setmanes de reunions» amb el Ministeri de Foment, que han permès superar la «dificultat» que creà el Govern quan «incomplí» els anteriors convenis. «Hem demanat que els plets no impedeixin les inversions de l'Estat per millorar les infraestructures», apuntà.\nPel que fa a Eivissa, el socialista recordà la «gran contestació» social que han aixecat els projectes impulsats pel Consell i el Govern i apuntà que ara «seria un bon moment per aturar les infraestructures amb contestació social i arribar a un acord amb el Ministeri per fer carreteres que la gent d'Eivissa vol». A més, el finançament estalviaria l'endeutament del Govern.\nEl conseller insular de Carreteres, Antoni Pascual, apuntà que aquesta era la «bona notícia» que esperava, confirmà que ja s'han mantingut negociacions amb Foment i avançà que per part del Consell «no hi haurà cap problema» a l'hora de signar.\nTot i que encara no té una quantitat econòmica assignada, cal recordar que la darrera proposta de conveni preveia una partida de 568 milions d'euros, dels quals un 75% -uns 430 milions- serien per a Mallorca. A banda dels accessos a Palma, que el Consell considera prioritaris, la institució proposarà la inclusió al conveni de les variants de Son Servera, Porto Cristo, Sencelles, nord d'Inca i Pollença.\nEl portaveu del Govern, Joan Flaquer, en canvi, mostrà la seva satisfacció perquè es desbloquegi el conflicte però criticà el «retard» i les «formes» de Foment perquè el Govern no ha conegut la notícia pels canals oficials sinó després que Antich la comunicàs a Matas. Per altra banda, recalcà que el Govern no farà marxa enrere en les obres d'Eivissa perquè, segons Flaquer, l'Executiu «no ha enganyat a ningú».


Avís legal - PSN\nL’adreça URL www.psn.es (d’ara endavant “el lloc Web”) és un domini registrat i inscrit per PREVISIÓN SANITARIA NACIONAL, PSN, MUTUA DE SEGUROS Y REASEGUROS A PRIMA FIJA (d’ara endavant, PSN) amb domicili social a MADRID, carrer Villanueva Nº 11 y C.I.F.: V-28230688.\nAquest lloc Web té caràcter informatiu i d’exclusiu ús personal, tenint per objecte facilitar el coneixement al públic en general, i als seus mutualistes en particular, dels productes i serveis oferts per PSN i/o empreses del Grup PSN. L’accés al lloc Web és, en principi, gratuït, sense perjudici de que la contractació de productes o serveis a través del lloc Web estigui subjecta a una contraprestació econòmica.\nL’usuari es compromet a no utilitzar el lloc Web ni la informació oferta al mateix per a la realització d’activitats contraries a la Llei, la moral o l’ordre públic, i a respectar les condicions d’ús establertes per PSN, acceptant en conseqüència, els termes i condicions d’ús establertes en aquest avís legal.\nEls continguts, productes i serveis inclosos en el present lloc Web i qualsevol altre connex o vinculat al mateix estan dirigits a Usuaris i/o mutualistes o potencials mutualistes amb residència a Espanya.\nPSN és titular dels drets de Propietat Intel•lectual sobre el contingut d’aquest lloc web, incloent, a manera enunciativa i sense caràcter limitat, programari, disseny gràfic, codis, fonts, textos, imatges, vídeos, marques, logos o signes distintius, i disposa dels permisos necessaris per a la seva utilització, a l’empara del contingut en la normativa vigent i d’aplicació. L’accés i navegació pels usuaris no suposa, en cap cas, renúncia, transmissió, llicència o cessió alguna dels drets de propietat intel·lectual i industrial que ostenta PSN.\nQueda prohibida la modificació, còpia, reproducció, descàrrega, transmissió, distribució o transformació dels continguts del lloc web, sense el consentiment exprés del seu titular. Qualsevol descàrrega que es pugui produir en el terminal de l’usuari estarà degudament indicada i habilitada, sempre per a ús privat. La reproducció, distribució, comunicació pública, transformació, modificació, cessió, i qualsevol altre acte que no hagi estat expressament autoritzat per PSN queden prohibits.\nLa falta per part de tercers dels drets de Propietat Intel·lectual i Industrial o qualsevol altre dret sobre el contingut d’aquest lloc web, titularitat de PSN o qualsevol empresa del Grup PSN, donarà lloc a les responsabilitats legalment establertes.\nQueda prohibit qualsevol tipus de transmissió de dades que l’usuari pugui realitzar a aquest lloc web, que infringeixin els drets de propietat de tercers, i el contingut dels quals sigui amenaçador, difamatori, obscè, pornogràfic, o transmissió de qualsevol altre material que constitueixi o inciti una conducta que pugui ser considerada una ofensa penal, quedant exempt de responsabilitat PSN o qualsevol entitat del Grup PSN.\nLes referències a marques comercials i registrades o signes distintius, ja siguin titularitat de PSN o de terceres empreses, porten implícites la prohibició sobre el seu ús sense el consentiment de PSN o els seus legítims propietaris. En cap moment, excepte manifestació expressa, l’accés o ús del lloc web i/o dels seus continguts, confereix a l’usuari dret algun sobre les marques, logos, i/o signes distintius en ell inclosos. Tota la informació continguda en aquesta Web, el seu disseny gràfic i el codi de llenguatge HTML, CSS, JAVA, JAVA Script o Activi X constitueix una obra la propietat intel·lectual de la qual pertany a PSN o a les empreses del Grup PSN i està protegida per la Llei de Propietat Intel·lectual.\nLa informació continguda en aquest lloc web pot no ser correcta; per això PSN, no es responsabilitza de qualsevol dany o perjudici directe o indirecte que pugui ocasionar l’exactitud, integritat o veracitat d’aquesta informació, així com tampoc de l’ús per tercers del contingut d’aquest lloc web, ni dels possibles errors en l’accés a la mateixa, sent exclusiva responsabilitat de la persona que accedeix a ells o els utilitzi. Al mateix temps, PSN es reserva el dret a suspendre temporalment l’accessibilitat al lloc web quan sigui necessari, sense necessitat de previ avís per a qualsevol actuació i/o correcció dels seus continguts i/o utilitats.\nAquest lloc web conté enllaços (links) a pàgines externes, no sent PSN responsable dels continguts d’aquestes pàgines, sent responsabilitat de l’usuari, que haurà de regir-se pels termes i condicions d’utilització de les pàgines consultades.\nPSN adverteix de la presència merament informativa d’enllaços (links) en el lloc web de PSN a altres pàgines no pertanyents a empreses del Grup PSN i en cap cas suposa suggeriment, invitació, patrocini, recolzament o recomanació dels mateixos per part de PSN.\nAl mateix temps l’establiment de qualsevol hipervincle des d’una pàgina Web haurà d’efectuar-se a la pàgina principal del lloc web, quedant prohibida la reproducció total i parcial de cap dels serveis continguts en el lloc web de PSN.\nPSN adverteix que l’ús del lloc web que l’usuari fagi i de la informació que aquesta contingui, són de la seva pròpia responsabilitat, així com, no garanteix que en l’accés a altres llocs web a través d’enllaços (links) pugui visualitzar informació que fereixi la seva sensibilitat o li provoqui danys.\nPSN no serà responsable de possibles danys o perjudicis que es puguin derivar d’interferències, omissions, interrupcions, virus informàtics, avaries telefòniques o desconnexions en el funcionament operatiu d’aquest sistema electrònic, motivades per causes alienes a PSN o les empreses del Grup, ni de retards o bloquejos en l’ús del present sistema electrònic causats per deficiències o sobrecàrregues de línies telefòniques o sobrecàrregues en la Intranet de PSN, en el sistema d’Internet o en altres sistemes electrònics, així com de danys que puguin ser causats per terceres persones mitjançant intromissions il·legítimes fora del control de PSN.\nPSN queda exempt de tota responsabilitat que es derivi de l’intercanvi d’informació entre usuaris a través dels seus llocs web. La responsabilitat de les manifestacions difoses en els seus llocs web correspon als qui les realitzen.\nMitjançant els accessos directes a les xarxes socials, PSN posa a disposició de l’usuari tota aquella informació corporativa, comercial, o en relació a esdeveniments en els quals PSN i les empreses del Grup participin. La finalitat última és poder estar presents en tots aquells fòrums on, l’activitat i serveis de PSN i les empreses del Grup PSN, puguin aportar solució i visió amb valor afegit a les inquietuds dels internautes interessats en els serveis oferts per PSN, establint noves formes de comunicació amb el seu públic objectiu.\nPSN queda exempta de tota responsabilitat en relació a opinions i/o comentaris abocats pels usuaris a les xarxes socials on PSN disposa d’espais propis i que vulnerin o puguin vulnerar drets de tercers, no estant sota el control directe de PSN.\nAixí mateix, PSN no assumeix responsabilitat pel contingut de qualsevol fòrum o debat en el ciberespai (xat), butlletins o qualsevol tipus de transmissions, que estiguin vinculades a aquest lloc web i cooperarà, si és requerit per ordre judicial o per les autoritats pertinents, en la identificació de les persones responsables d’aquells continguts que violin la llei.\nAixí mateix PSN, no assumeix la responsabilitat sobre els comentaris, opinions o informacions abocades a les xarxes socials o altres mitjans per part d’empleats i/o col·laboradors de les empreses del grup, que no hagin estat prèviament autoritzades o reconegudes per l’entitat.\nPSN queda exempta de tota responsabilitat que es derivi de l’intercanvi d’informació entre usuaris a través dels seus llocs web. La responsabilitat de les manifestacions difoses correspon als qui les realitzen.\nPSN es reserva el dret de, conforme a les normes establertes a les diferents xarxes socials i la legislació vigent, moderar o retirar aquells comentaris i/o injúries que poguessin resultar falsos o danyin la imatge corporativa, bé pels mitjans establerts per les diferents xarxes socials, o sol•licitant als titulars dels mateixos la seva retirada. PSN es reserva, així mateix, la capacitat d’emprendre les accions oportunes, incloses les judicials, en honor a salvaguardar la integritat, imatge i confiança dels usuaris en l’entitat, els seus serveis i productes.\nLes condicions legals i avisos legals corresponents a aquest servei es troben recollides a la pàgina web del Club, Previsió Sanitària Nacional, conforme a la legislació vigent en matèria de protecció de dades, informa als usuaris que el tractament de les seves dades es realitzarà per VIP District, S.L., conforme al Contracte de prestació de serveis professionals, vigent entre les parts.\nLes presents condicions generals i les particulars que eventualment puguin establir-se, i amb la redacció que presentin a cada moment, tenen una durada indefinida, i romandran en vigor mentre el lloc web continuï actiu. PSN es reserva, en tot cas, el dret unilateral de modificar les condicions d’accés a les mateixes, així com el seu contingut. Per tant, és responsabilitat de l’usuari observar a tot moment el seu contingut i el compliment del mateix.\nLes parts acorden expressament que per a qualsevol qüestió, disputa o controvèrsia que pugui sorgir sobre les presents condicions d’ús, continguts, activitats comercials, productes i serveis serà aplicable la legislació espanyola, acordant expressament la submissió a l’exclusiva jurisdicció dels Tribunals de Madrid.


Forn Robiró - Producte del Ripollès\nA la nostra botiga hi podràs trobar tot tipus de pans, ja siguin de pagès, integrals, de motlle… i també barres de tots els tipus i mides. A més a més dels pans de sempre, tenim una àmplia gama de pans especials, com poden ser el pa de nous, de fibra, de crostons i molts més que podreu trobar al nostre forn.\nTambé elaborem productes de pastisseria i brioixeria com croissants, berlines, pastes de poma, tortades de nous, de xocolata, etc.\nLes Daines, també, són uns dels nostres productes estrella. Un seguit de pastes seques elaborades artesanalment amb herbes aromàtiques de la vall de Núria, i que s’han convertit en les “Galetes de la Vall de Núria”.\nD’altra banda, elaborem productes sense gluten, i actualment apostem fort en aquest mercat per satisfer als clients amb intolerància a aquesta proteïna que es troba en tants dels cereals que consumim. Pràcticament disposem dels mateixos productes amb gluten que sense.\nFinalment, la característica més importants dels nostres pans és que estan elaborats amb “És farina de Girona”. És una iniciativa dels flequers artesans de les comarques gironines. Aposten per l’elaboració d’un pa “quilòmetre 0”. Es produeixen les farines a les nostres terres, es venen als nostres artesans per produir el millor pa. Aquest fet ens permet oferir uns productes de gran qualitat, que respecten al medi ambient i la salut de les persones. Un exemple clar el trobem amb al Pa de la Tramuntana.\nUs animem a provar els nostres productes i a gaudir del bon gust dels aliments de casa nostra!\nc. Arpelles, 33\nProductes: coca del Ripollès Forn Robiró\nProductes: coca del Ripollès Forn Robiró, melmelada la Riera\nToleràncies – Menjant amb il·lusió\nc. Sant Agustí, 24 bx


Ciutadans exigeix el Bo Or de l'EMT per a les persones amb una discapacitat igual o superior al 33% - Valencia noticies\n• Javier Copoví: “Grezzi ha faltat al seu compromís d’aplicar mesures d’acció positiva en l’EMT”\nValència, dilluns 30 de novembre de 2020. Ciutadans (Cs) a l’Ajuntament de València ha anunciat que presentarà una moció a la comissió de Benestar Social perquè les persones amb discapacitat, igual o superior al 33%, puguen sol·licitar el Bo Or de l’EMT.\nSobre aquest assumpte, el regidor Javier Copoví ha recordat que “en el ple de desembre de 2019, realitzem una interpel·lació al regidor de Mobilitat, Giuseppe Grezzi, sobre l’ampliació de les mesures d’acció positiva en la targeta Bono d’Or de l’EMT a les persones amb discapacitat igual o superior al 33% i Grezzi va respondre: estudiarem fins a on ho podem estendre. Veient que s’està fent també en altres ciutats ens sembla important”.\n“La nostra sorpresa ha sigut que la Junta de Govern Local va aprovar el 27 de novembre les condicions del Bo Or deixant fora a les persones amb diversitat funcional i un grau de reconegut de discapacitat entre el 33% i 65%”, ha lamentat Copoví.\nEl regidor taronja ha recordat que “les persones amb aquest rang de discapacitat requereixen també de mesures que afavorisquen la seua inclusió en la societat per les seues diversitat funcional ja que, malgrat que el seu grau de discapacitat pot semblar en termes matemàtics no gaire alt, poden tindre problemes de mobilitat seriosos, problemes sensorials, problemes en extremitats superiors, problemes de coordinació psicomotora o problemes cognitius de comunicació…”\nPer a concloure, Copoví ha detallat que la moció de Ciutadans demanarà també “corregir el terme utilitzat per a referir-se a les persones amb discapacitat o diversitat funcional en la moció de la normativa per a l’obtenció del Bo Or i renovació de l’Abonament Anual del transport col·lectiu municipal”. “El terme correcte és persones amb discapacitat i no discapacitats” ha afegit.


El camí del feminisme a Kivu Nord: entre oportunitats i reptes!\nME KATHUNGU FURAHA Catherine\nAdvocada i FDDH\nAnàlisi de la situació de les dones al nostre país\nEl feminisme, aquest moviment revolucionari nascut fa uns anys, està lluitant per identificar-se a la nostra comarca. De fet, els reptes continuen sent enormes en relació a la situació de les dones en el lloc de treball, el seu apoderament, el seu posicionament en els òrgans de decisió i les seves condicions de vida en la comunitat.\nDins de la comunitat\nLa dona segueix sent pobra. De fet, encara no té accés als recursos financers que la fan autosuficient si desitgem veure-la independent. Aquesta situació precària situa la dona en una posició d'inseguretat social, o millor dit, de vulnerabilitat.\nInforme per treballar per\nDes del principi, cal destacar que les dones tenen més probabilitats de trobar-se en el sector de l’economia informal. Les activitats que elles posen en marxa només els permet participar en les qüestions de seguretat alimentària centrades en cobrir les necessitats de subsistència dels seus fills. Anant més enllà, les dones del medi rural continuen sent vulnerables: estan molt abandonades, viuen en un context de guerra, sota l'amenaça persistent de la inseguretat. Aquesta situació i un concurs desfavorable de circumstàncies, les impedeixen superar les possibilitats de superació: les terres ja no les poden cultivar, les vies de servei agrícola estan gairebé totes en mal estat, el mercat de productes excedents dels camps també es caracteritza per unes taxes que cada cop estan menys al seu abast. En definitiva, l'entorn econòmic no és propici per al desenvolupament de les dones. En segon lloc, cal dir que la representació de les dones a nivell d'empreses estatals és realment mínima i que, fins i tot, les poques que s’hi troben ocupen llocs secundaris de responsabilitat. A nivell polític, el dèficit es força destacable a la nostra regió, sobretot a nivell local, on no s’observa que les dones tinguin visibilitat, malgrat les bases de dades que s’han fet amb els noms de les dones per a la seva integració en la política. Pitjor encara, no hi ha cap estratègia ni mecanisme dins dels partits polítics per facilitar el posicionament de les dones, ja que estan condemnades a fer el paper de facilitadores, intervenint només en temes de mobilització i visibilitat del partit.\nA nivell de seguretat\nLa dona roman molt exposada. La seva baixa representació en la policia, les forces armades (FARDC) o altres serveis de seguretat (guàrdies forestals, seguretat, etc.) es deguda, en la majoria dels casos, per la por i la pressió dels homes. A més, cal destacar el dèficit en l’accés d’oportunitats.\nDes del punt de vista de la violència patida\nLes dones no trenquen el silenci. Hi ha diverses raons per explicar que passi això: el pes del costum, la pobresa, la por al rebuig i les represàlies de la comunitat. Encara més, la bona evolució per aconseguir que trenquin el silenci, es troba amb la no aplicació dels textos legals que les protegeixen de la violència. Finalment, a algunes els faltaria coratge o coneixement de com prendre la iniciativa de la denúncia.\nNo obstant això, cal destacar alguns avenços, per petits que siguin. A nivell legislatiu, ja s'ha promulgat la llei d'aplicació de la paritat. A nivell institucional, on reafirmo la presència d'unes quantes dones que s'asseuen a l'assemblea provincial (4/48). A més, 2 dones estan presents al govern provincial, en 10 o 12 ministeris, quan les dones constitueixen més de la meitat de la població de la província. Tota una paradoxa! A nivell domèstic, les dones estan activament involucrades en la millora de les condicions de vida a través d'algunes petites activitats generadores d'ingressos (com l'agricultura artesanal). Participen en l’enfortiment de capacitació i en les accions de reivindicació organitzades per la societat civil. Pel que fa a la denúncia de la violència patida, algunes dones s’han armat de coratge denunciant la violència i acceptant que se les acompanyi en els seus casos.\nDavant d'aquesta enorme bretxa existent entre els reptes i el progrés del feminisme, cal treballar en l’organització de sensibilitzacions, enfortir el mateix lideratge de les dones, potenciar el compromís de les dones per apropiar-se plenament de la seva pròpia vida i ser actrius del seu destí, reivindicar-se en l’àmbit de la política nacional prioritzant la participació de les dones mitjançant la presa de mesures positives, ja definides en la llei, per posar en marxa la paritat i per l'eficàcia de la "discriminació positiva", tant preconitzada per la llei, perquè les condicions de les dones millorin com en altres països africans, com Ruanda, Seychelles, Etiòpia, on les dones s'asseuen i participen plenament en el desenvolupament.


Que en som, d'egoistes!\nJOSEP FARRÀS GONZÁLEZ. Caldes de Malavella.\nAcabem de fer una setmana de vacances per desconnectar i descansar. La veritat és que ens ha provat ja que anàvem amb la intenció d'això mateix, de gaudir de temps per llegir, estar en una piscina amb el nostre fill i fer-li passar una gran setmana que ell amb tres anys acabats de fer la recorda durant tot ?l'any. Però anar en un hotel, que per a nosaltres és un luxe, es converteix de vegades en una metàfora de la vida mateixa. Gent corrent per agafar el menjar del bufet com si fes setmanes que no mengessin. Un agafant 6 pinxos, els últims que quedaven perquè així el de darrere es quedi sense res. Les gandules? Tot i haver rètols que diguessin que no es poden reservar gandules, a les 8 del matí ja hi havia gent corrent per anar a agafar i reservar tres, quatre i fins a cinc gandules. En tota la setmana només vàrem ser capaços d'agafar-ne una durant la mitja hora que la vàrem necessitar. I la platja? Tres quarts del mateix. Una colla de gent gran ocupant la primera línia posant unes vint cadiretes i el para-sol a les vuit, presentant-se a la platja a quarts d'onze. Benvinguts a la societat del Jo, Jo, Jo i els altres que n'aprenguin, com deia aquell!!\nMaria de Magdala i les dones en l'Església\nPiua Salvatella i Vila. delegada del Col·lectiu de Dones en l'Església a Girona.\nMaria de Magdala és la patrona del Col·lectiu de Dones en l'Església, per la Paritat. Estem molt contentes que el Vaticà hagi establert que «...seguint la voluntat del papa Francesc, passi a ser festivitat com la dels altres apòstols, el 22 de juliol, Maria de Magdala reconeguda com a apòstol dels apòstols».\nEl nostre manifest continua sent reivindicatiu, ja que les dones continuem sent marginades com a persones de ple dret, per tant no volem quedar-nos sols amb aquesta bona notícia, i demanem que aquest reconeixement continuï i molt aviat l'Església Catòlica Romana reconegui i posi en pràctica l'article 1r de la Declaració Univer?sal dels Drets Humans: «Tot home i dona és igual en drets i deures».\nUna valenta denúncia\nDurant els últims dies hem disposat de dades sobre la família i sobre els naixements, veritablement preocupants, una societat amb més morts que naixements. Això en uns moments en què el debat polític se centra en les polítiques socials, l'economia i l'ocupació, hi ha soterrada una gran batalla antropològica que té com a centre la família. També som conscients que l'Església s'ocupa afanyosament, i gairebé en soledat, només entitats pro família i grups menors es mouen amb les forces que tenen, de sostenir la institució familiar com a garantia de futur i d'estabilitat social. Mentrestant, la «ideologia de gènere», assumida i defensada des de tribunes intel·lectuals i polítiques, es dedica sistemàticament a dissoldre els seus fonaments. En aquest context el cardenal Robert Sarah, prefecte per a la Disciplina dels Sagraments, va declarar a Àvila la seva ferma convicció que hi ha un esforç planificat per destruir la família i el matrimoni, que tindrà conseqüències letals per a la humanitat. Temps al temps.\nCatalunya, catalans, què hem de fer?\nSenzillament marxarÉ quan veiem el maltractament i l'acarnissament dels governs d'Espanya sortit de les Urnes o amb estat de «en funcions», quan veiem l'inacabat enllaç de la Nacional II amb la porta d'Europa ( França ), quan veiem les anomalies constants a Rodalies, quan veiem la vergonya de les averies i retards a les terres de l'Ebre, quan veiem l'obra inacabada del TGV a Girona. Catalans! Marxem. Quan veiem el saqueig dels fons de la Seguretat Social de 8.500 milions per la paga extra de juliol i sols ens queden 24.000 i diuen els entesos que només n'hi ha per dos anys, catalans marxem. Quan veiem que el rei «consiente» i quatre pollastres de galliner no arriben a cap acord i portem 210 dies amb govern provisional, catalans marxem. Quan m'assabento que el rei d'Espanya té unes 300 persones al seu servei, quan veig que l'administració de l'Estat augmenta el dèficit amb la quantitat d'institucions, patronats, juntes, i de més tinglados que omplen a Madrid perquè segueixen alimentant-se i visquin de les ?colònies interiors, catalans marxem.\nI com s'ha de fer? Hem d'obtenir de bancs estrangers crèdits per fer front el primer any de la independència com van fer els últims estats bàltics independents, preparar, estructurar i formar les bases d'un país nou i lliure: hisenda, sanitat, ensenyament, pensions, administració, etc., i fer-ho amb silenci i amb sigil. I anar a dormir un dissabte sent una part d'una Espanya colònia i despertar-nos un ?diumenge essent un nou país lliure i independent d'Europa.\nCatalans marxem, marxem ja.


Brasil bloqueja els comptes del tresorer de Ciutadans | Diari Català Digital 📋\nBrasil bloqueja els comptes del tresorer de Ciutadans\n“No tinc cap causa ni a Espanya ni fora d’Espanya”, va assegurar Carlos Cuadrado al Senat el 13 de juliol de 2017\nEn realitat tenia pendents tres processos, entre ells un per l’impagament d’un deute de 74.000 euros amb el Banc Itau.\nEn aquesta causa, Cuadrado acaba de perdre el seu últim recurs i haurà de pagar\n“El que jo volia dir és que no tenia cap causa penal que em impedís declarar davant la comissió”, afirmava Cuadrado, per explicar per què va ocultar la informació sobre els seus processos al Brasil.\nEl Jutjat Laboral de Itápolis (Brasil) va ordenar el bloqueig dels comptes de l’responsable de les finances de Ciutadans, Carlos Cuadrado, el passat 26 d’abril. Cuadrado, que és empresari i té diferents negocis al país llatinoamericà, és el tresorer de Ciutadans des de la seva fundació el 2006.\nEl 7 de març de 2018 va conèixer que el Servei Brasiler de Correus no havia aconseguit trobar la direcció domiciliària del tresorer del partit taronja i no va poder lliurar la notificació de la cita judicial.\nAquest procés judicial va començar el 2014, quan el secretari de finances del partit taronja va ser demandat per no haver pagat la cotització de la Seguretat Social d’un dels seus treballadors de l’empresa Ibertex Importação i Exportação de Màquines Texteis Ltda, propietat que compartia al costat d’un soci portuguès.\nTres anys després, al febrer de 2017, Cuadrado va ser exclòs del procediment judicial perquè el jutge va entendre que era “exsoci” de l’entitat. Però al juliol d’aquest mateix any, el Tribunal Regional de la 15a Regió de San Paulo va decidir que Cuadrado havia de tornar a formar part del procés.\nAlbert Rivera ha estat preguntat a la Cadena SER per aquesta exclusiva de Infolibre. El líder de Ciutadans considera que es tracta d’un “litigi laboral de 400 euros” i que, segons ell, aquest assumpte “està absolutament resolt perquè no té res a veure amb la política”.


Cinc joves es perden al bosc durant una excursió i troben una casa envoltada de cotxes desballestats. Una de les noies recorda la llegenda d’un nen que també es va perdre al bosc, es va instal·lar en una casa abandonada i va començar a matar tots els conductors que passaven per allà, alhora que desballestava els seus cotxes. Tot i que només és una llegenda, la por s’apodera dels protagonistes quan intenten arrencar el seu cotxe i el vehicle no funciona.\nLa casa del cementiri de cotxes és una novel·la de por que parla sobre la lluita per sobreviure, els dubtes amorosos i les malalties mentals.\nLa casa de la novel·la està inspirada en una casa real situada a la població de Montmany (Vallès Oriental), una masia enmig del bosc envoltada d’un grapat de cotxes desballestats, un tractor i una caravana.\nEl punt de partida de la novel·la parteix d’un succés real: una amiga i jo ens vam perdre en cotxe mentre buscàvem el castell de Montmany i vam acabar trobant una masia i una ermita al final d’una estreta carretera.\nMalgrat l’estat ruïnós de la masia de Montmany, està habitada per un home que, segons els veïns de la vora, és reservat i solitari.


Ludilletres – Col·legi Sant Gabriel Viladecans\nCol·legi Sant Gabriel Viladecans > Ludilletres\nEl programa lingüístic que utilitzem al col·legi està pensat per facilitar als alumnes l’aprenentatge de la que serà la seva millor eina de pensament i comunicació.\nAmb el programa Ludilletres treballem diàriament la lectoescriptura creativa des de P3 fins a Cicle Inicial. a partir d’un procés d’aprenentatge mixt sintètic-fonètic i global. Es presenta l’abecedari com un joc on els alumnes associen cada lletra a un gest (ludigest), a una paraula i a un fonema; i la perspectiva global permet als alumnes donar un significat a les paraules escrites, ja que reconeixen les lletres i paraules com a imatges globals a través d’una sèrie d’associacions.\nContinuem en etapes posteriors valorant especialment el llenguatge com a instrument de comunicació oral i escrita, de representació i de comprensió de la realitat, de construcció del coneixement i autoregulació del pensament, de les emocions i de la conducta.


Tirades llargues maratons temporada 2015/2016 - Pàgina 13 - Corredors.cat\n02 Nov 2015 21:26\t#241 per sherpa (Associat/da)\nAquesta semana vindrem 3 d polinya a fer la ultima tirada x nosaltres .\nA les 7:30 :\nSherpa i amics ( 3 persones ) i\nJa la posiblitat q vinguir una noia aprovar d fer-ne 30km a un ritme de 5:35/5:40 . si algu la vol acompanya seria un plaer , vol devotar a Barcelona i vol provar abans d apuntar-se.\n03 Nov 2015 15:03\t#242 per (Visitant)\nA mi diumenge em toquen uns 25-26 Km's a 5'40". Si va algú baixaré, sinó aniré una mica més tard, com a les 9h....\n03 Nov 2015 15:08\t#243 per danili (Associat/da)\nDels de València no sé si hi anirà ningú. A veure els de Castelló i altres.\n03 Nov 2015 17:24\t#244 per curat (Associat/da)\nJo faré uns 90' sobre 4'45 peró no sé si podré anar. Com sempre, si no hi soc marxeu i si aneu primer direcció a l'hotel W potser us enganxo més tard com aquestes 2 darreres setmanes\n03 Nov 2015 17:42\t#245 per carsobe (Visitant)\nJo faré 27, els últims 20 a 5:20 però no abans de les 9 del matí :sleep:\n03 Nov 2015 18:26\t#246 per Danigoal (Associat/da)\nA mi em toquen 30-32km, però sí que si no fa massa calor (diuen que les temperatures apretaran una mica aquest cap de setmana) m'agradaria començar cap a les 9...o 8:30. A 4'45"/km com a molt ràpid\n03 Nov 2015 19:27\t#247 per danili (Associat/da)\nAquest dissabte i diumenge vaig córrer al litoral sortint a les 7:45 i al final feia calor (8:45 dissabte i 9:45 diumenge). Si has de fer-ne 30 o 32 jo miraria de sortir abans del que dius.\n03 Nov 2015 20:01\t#248 per MIGUEL SBD (Associat/da)\nJo faré la tirada en la Behobia però fent de guia que ús vagí molt bé els que feu la tirada el diumenge\n04 Nov 2015 07:53\t#249 per (Visitant)\nCarles si vols t'acompanyo fins on pugui....\n04 Nov 2015 09:38\t#250 per carsobe (Visitant)\nXavi, per mi perfecte. Sempre es fan millor aquestes tirades en bona companyia. :love:\nEt va bé a les 9 al pàrking de la Marbella?\nJo vindré escalfant des de casa, i així només en faré 25 com tú.\nPodem fer uns 16 kms, d'anar i tornar a Badalona i 9 més d'anar i tornar al Hotel Vela.\nFem els primers 16 a 5:30 i després ja augmentarem una mica el ritme.\nSi et va millor una altre ubicació u horari, ja diràs.\n04 Nov 2015 10:15\t#251 per (Visitant)\nEm va perfecte Carles! Quedem així a les 9h\n04 Nov 2015 10:52\t#252 per carsobe (Visitant)\nXavi, farem els primers 5k a 5:40 si et sembla bé.\nNo se si voldràs fer ST quan acabem, o potser serà massa tard.\nJo no tinc problema, tú mateix :intello:\n06 Nov 2015 09:55\t#253 per (Visitant)\nOk ritme Carles!\nRespecte a la ST la puc fer també però no sé si podré seguir-te tota l'estona...\n07 Nov 2015 18:06\t#254 per Jordi (Associat/da)\nAvui he fet això:\n5km a 5:16\n5km a 5:11\n5km a 5:06\n5km a 5:41\ntotal 25,01km a 5:18 i 161ppm de mitjana\nPerò la meva intenció era un test de mitja fent 25Kms dividit en blocs de 5Km a ritmes tals que 5:15/5:05/4:55/4:45/4:35\nDoncs impossible :beurk: quina calorada (aneu en compte Diumenge ). Aigua del camelback que al acabar semblava pixat i un gel al Km 11 que segurament hauria d'haver acompanyat amb un altre al 18-19 Km :ouch:\nHe seguit una mica més la rutina que faré a la marató (amb dies previs d'hidratació i sopar de pasta), però encara no al 100% (falten dies previs de pasta) a veure si el Diumenge que ve puc seguir-ho 100% i no em quedo sense piles (glicogen), es això el que em passa no, què en penseu?\n08 Nov 2015 12:46\t#255 per (Visitant)\nAvui gràcies al carsobe 26 Km a 5'35"\n08 Nov 2015 19:48\t#256 per Danigoal (Associat/da)\nMolt bé, Tete Xavi, comences fort per Sevilla, eh?\nJo avui, en previsió que que faria calor i fent cas al cosell del danili, finalment he començat a les 8:00 desde el CN Barceloneta i m'he trobat amb un dia tapat per la boira i amb molta humitat, que ha anant marxant.\nAl poc de començar m'he trobat al curat :yipi: que m'ha acompanyat fins al Besós i a partir d'aquí tot solet, primer fins a Montgat i tornada on ja m'he creuat a uns quants companys.\nAl final 31km en 2h28'36", a 4'46" i sensació de poder-ne seguir uns quants més. M'he anat control·lant i a ritme constant tota l'estona: del km20 al km30 en 47'34. i despres he "pujat" 1km (el que es pla :mdr:) pel Paral·lel que avui estava gairebé tot tallat de pujada per la "Cursa de la Dona"\n08 Nov 2015 20:06\t- 08 Nov 2015 20:07\t#257 per carsobe (Visitant)\nGràcies a les teves cames, Xavi... qualsevol diria que et portava a collibè. :rofl:\nHa sigut, tot un plaer compartir kilòmetres amb tú.\nA mí també se m'ha fet la tirada més fàcil.\nÚltima edició: 08 Nov 2015 20:07 per .\n11 Nov 2015 17:00\t#258 per curat (Associat/da)\nBona tiradeta Danigoal Segur que faràs MMP a la marató de Castelló :yes: El que falta saber és quants minuts rebaixaràs\nJo vaig fer 1h35' a 4'35 de mitjana. A la tornada vaig apretar una mica. Quan passava pel pàrking de la Mar Bella tot just anaven a començar els gasoses a fer una tiradeta.\n11 Nov 2015 17:07\t#259 per curat (Associat/da)\nAquesta setmana suposo que no hi haurà tiradeta conjunta pel litoral. Els valencians estaran fent la feina a València. Jo pararé per la cursa del Clot i, crec, que alguns dels que preparen Castelló feien la mitja de Ripoll.\nA veure si la setmana del 22 de novembre som una bona colla :yes:\n16 Nov 2015 23:19\t#260 per aurelian (Associat/da)\nA veure si s'anima mes gent amb Donosti el 29 i Castello el 6... o inclus caçarem uns valencians per comentar en detalls la jugada... :love:\nDiumenge 22 - Parquing Mar Bela\naurelian 16-19km :glasses:


El papa Francesc a la comunitat gitana: "Si algú es queda enrere, la família no camina"\nEn concloure el seu viatge apostòlic a Romania, el papa Francesc es va reunir la tarda del diumenge 2 de juny amb la comunitat gitana i els va dir: "A l'Església de Crist hi ha lloc per a tots". El Pontífex va demanar perdó a la comunitat Rom "en nom de l'Església, el Senyor i a vostès, per haver-los discriminat, maltractat o mirat malament en el curs de la història".\nAICA, 4 juny 19\n"A l'Església de Crist hi ha lloc per a tothom. L'Església és un lloc de trobada, i hem de recordar aquestes paraules no com un bell eslògan, sinó com a part de la identitat del nostre ser cristians", va expressar Francesc.\nEl Papa es va commoure davant la trobada amb la comunitat Rom i va confessar un pes que porta en el seu cor: "És el pes de la discriminació, la segregació i el maltractament que pateixen les seves comunitats. La història ens diu que fins i tot els cristians, fins i tot els catòlics, no són aliens a aquest mal ". En aquest sentit, el Summe Pontífex va demanar perdó a la comunitat" en nom de l'Església, el Senyor i a vostès, haver-los discriminat, maltractat o mirat malament en el curs de la història, amb la mirada de Caín en comptes de la d'Abel, i no haver estat capaços de reconèixer-los, apreciar-los i defensar-los en la seva particularitat".\nFrancesc va subratllar quantes vegades jutgem imprudentment, amb paraules que fereixen, amb actituds que sembren odi i creen distàncies. "Quan algú es queda enrere, la família humana no camina. No som cristians fins al final, ni som humans, si no sabem veure la persona abans que a les seves accions, abans dels nostres judicis i prejudicis", ha indicat el Papa.\nDesprés va recordar com en la història de la humanitat sempre són presents Abel i Caín: "Està la mà estesa i la mà que colpeja. Està l'obertura de la reunió i el tancament de l'enfrontament. Està l'acollida i el descart. N'hi ha que veuen en l'altre a un germà i n'hi ha que veuen un obstacle en el seu camí. Hi ha la civilització de l'amor i hi ha la civilització de l'odi ", va descriure.\nPerò va assegurar que "cada dia es pot triar entre Abel i Caín. Com en una cruïlla, sovint ens enfrontem a una elecció decisiva: seguir el camí de la reconciliació o el de la venjança. Triem el camí de Jesús. És un camí que costa esforç, però és el camí que condueix a la pau. I passa pel perdó".\nEn acomiadar-se, Francescva animar el poble gitano a compartir les seves característiques específiques "i de les que tenim tanta necessitat: el valor de la vida i de la família en el sentit més ampli (cosins, oncles, ...), la solidaritat, la hospitalitat, l'ajuda, el suport i la defensa dels més febles de la seva comunitat, la valorització i el respecte pels ancians; el sentit religiós de la vida, l'espontaneïtat i l'alegria de viure ".\nAixí mateix els va convidar "a rebre totes les coses bones" que altres poden oferir, caminant junts, on són, "en la construcció d'un món més humà que vagi més enllà de les pors i les sospites, eliminant les barreres que ens separen dels altres "en la recerca de la fraternitat.


Marató Costa Barcelona Maresme 2016 | Atletisme Català\nInici Curses Marató Costa Barcelona Maresme 2016\nEl proper diumenge 17 d’abril, a dos quarts de deu del matí (Passeig Maritim de Poblenou, davant de la Plaça del Sol) , es donarà el tret de sortida d’una nova edició de la Mitja Marató Costa Barcelona Maresme. La cursa travessa les poblacions de Pineda de Mar, Santa Susanna i Malgrat amb final a Calella.\nA nivell esportiu, remarquem la presència de més mil atletes, dels quals cal destacar:\nAbderrahim El Jaafari, guanyador de l’any passat i que a més va aconseguir un nou rècord de la cursa, amb un temps de 1:05:55. El Jaafari, tindrà com a gran rival, Mostafa Benslimane, guanyador de la Mitja de Mataró, el desembre del 2015 i tercer a la passada edició de la Mitja Marató Costa de Barcelona Maresme.\nPel que fa la categoria femenina, destacar la participació de Teresa Pulido. La corredora de Calella té el rècord de la prova 1:17:42 quan va guanyar l’any 2010. Pulido va ser segona a l’ edicó de l’any 2011. Tindrà com a gran rival, Janeth Becerra, guanyadora el 2014 i segona classificada el 2015.\nPer tal de que els atletes puguin assolir les seves marques, la prova comptarà amb nou llebres des de 1h 20m fins a 2 h, amb intervals de 5 minuts.\nTot plegat començarà el dissabte, quan, de 16:00 h a 20:30h es celebrarà la Fira del Corredor (davant Sport 333 al carrer Església de Calella) i l’inici de la recollida de dorsals. Els dorsals també es podran recollir el mateix diumenge a partir de les 7:30 fins les 9:00 del matí.\nUs demanem la máxima difusió d’aquesta notícia al vostre mitjà, aprofitem per agrair la vostra col.laboració.


Ja han començat les obres del nou CAP - Notícies de l'Ajuntament de la Vila de Masquefa\nDes de l’1 de juliol les màquines ja treballen al pati de l’antic institut, on s’aixecarà el nou Centre d’Atenció Primària (CAP). Els treballs s’han adjudicat a la UTE (Unió Temporal d’Empreses) formada per Emcofa i Constructora de Calaf per un import d’1.889.915,28 euros, IVA no inclòs. Aquesta partida inclou les obres de construcció, la direcció tècnica d’arquitecte i aparellador, i la coordinació de seguretat i salut.\nLa construcció del nou Centre d’Atenció Primària ha de traduir-se en la solució definitiva a les mancances en l’atenció mèdica a Masquefa. El nou CAP serà un edifici de planta única, de manera que tots els serveis assistencials se situaran en planta baixa i facilitaran l’accés a la gent gran i a les persones amb mobilitat reduïda.\nModernitat i funcionalitat\nL’edifici destacarà per la seva modernitat i funcionalitat, l’estalvi energètic, que permetrà reduir els costos dels subministraments, i la seva integració en l’entorn. En aquest sentit, l’edifici del CAP mantindrà un diàleg coherent amb l’arquitectura i l’estètica de l’emblemàtica Fàbrica Rogelio Rojo.\nL’edifici assistencial es complementarà amb la construcció, en la planta baixa, d’un aparcament amb 48 places.\nEl nou CAP serà realitat gràcies a l’esforç econòmic que fa l’Ajuntament de Masquefa, que, tot i que no té les competències en sanitat, avança els gairebé dos milions d’euros a la Generalitat de Catalunya, l’òrgan competent. El Govern català retornarà aquest import al Consistori en tres anualitats: aquest 2011, el 2012 i el 2013.\nA més, l’Ajuntament inverteix uns altres 315.756 euros per a la construcció de l’aparcament soterrat.\nLa construcció del nou CAP ha estat la primera actuació que ha licitat l’empresa municipal Masquefa SL. El fet que l’Ajuntament hagi tret a concurs les obres mitjançant l’empresa municipal ha permès accelerar els tràmits i reduir els costos que hauria pagat si licités directament l’actuació.


El 3 de 9 dels Capgrossos a la Plaça de Sant Pere de Berga\nLa Plaça de Sant Pere de Berga acull cada any per Corpus la cèlebre Patum, una festa declarada Patrimoni de la Humanitat. Abans que les famoses comparses siguin protagonistes, però, el mateix espai va ser testimoni de la diada castellera dels Quatre Fuets, inclosa dins el programa de la mateixa festa. Hi van ser convidats els Capgrossos de Mataró que set dies després de celebrar el 21è Aniversari en plaça pròpia, van portar a més de cent quilòmetres de casa el mateix registre de castells.\nEl 3 de 9 dels Capgrossos a Berga\nEl 3 de 9 amb folre va ser, en segona ronda, el castell més important de la jornada pels de Mataró. Menys còmode que el de la setmana anterior, el 3 es va tornar a bastir amb seguretat. Abans, els de la camisa blava ja havien fet una bona torre de 8 i van tancar amb el 4 de 8, abans de fer un super-vano de 5 a la ronda final d'espadats.\nBona torre de 8 dels Capgrossos a Berga\nAl seu costat, els Minyons de Terrassa van brillar també amb el 3 de 9, acompanyant-lo del 5 de 8, la torre de 8 i el pilar de 7. Els Castellers de Berga es van lluir amb la primera torre de 7 que completen en plaça pròpia i el 4 de 8 va ser el millor castell dels Bordegassos de Vilanova. La diada va ser molt àgil.\nCornellà, la propera cita\nDesprés de repetir durant dues setmanes la mateixa actuació, els Capgrossos volen estrenar alguna construcció el diumenge vinent. Els blaus seran a Cornellà, a la Festa Major de Corpus, en companyia de la colla local i els Minyons i treballen castells com el 5 i el 7 de 8, el 4 de 9 amb folre o el pilar de 6.


Iceta insinua que la reducció de l'administració de Mas és 'un engany' que només comportarà més alts càrrecs La República\nIceta insinua que la reducció de l’administració de Mas és ‘un engany’ que només comportarà més alts càrrecs\nTal com va fer Joan Ferran aquest diumenge, el dirigent del PSC Miquel Iceta també ha criticat les primeres accions del nou Govern i els nomenaments que ha fet fins al moment i s’ha mostrat ‘preocupat’ perquè la reducció de l’administració no correspongui finalment al 23% que havia assegurat. Segons Iceta, el que va anunciar Mas en campanya ‘és una cortina de fum i un gran engany que portarà probablement més càrrecs que l’anterior Govern, tot i estar format per només dos partits i no per tres’, ha reblat. A més, Iceta considera que el tema estrella de Mas, el pacte fiscal, ‘apareix i desapareix com el riu Guadiana’, i veu un contrasentit ‘concentrar a Presidència’ tota una llista de diferents competències. ‘Fins i tot ha posat en mans de l’anterior gerent de CiU tota la contractació de la Generalitat’, ha criticat.\nMiquel Iceta també ha defensat que els comptes de la Generalitat són ‘molt millors’ que les xifres que CiU ‘agitava’ durant la campanya electoral. Això es tracta, segons el portaveu socialista, d’un ‘segon engany que no s’hagués hagut de produir’, i ha afegit que la situació de la Generalitat és ‘sòlida’ perquè li ‘permet assumir els compromisos contrets i desenvolupar polítiques públiques potents’.\nEl mateix Artur Mas va anunciar dimarts passat que el dèficit de la Generalitat podria superar el 3,5%. L’expresident José Montilla, quan va fer el traspàs a Mas, va alertar que el dèficit superaria el 2,4% estimat en uns 9 punts més. El conseller d’Economia, Andreu Mas-Colell, serà l’encarregat d’anunciar la xifra final en els pròxims dies.\nMiquel Iceta ha criticat també aquest dilluns les declaracions del president de la Generalitat aparegudes aquest cap de setmana als mitjans de comunicació que, segons ha dit, té ‘molta escenografia’, en referència a les fotografies quotidianes del cap de l’executiu. ‘Esperem que no s’allargui gaire i puguem entrar en matèria’, ha afegit.\nIceta veu en Mascarell ‘el millor conseller‘\nLa Comissió Executiva del PSC ha parlat també del nomenament del socialista Ferran Mascarell com a conseller de Cultura. Iceta ha justificat que Mascarell retorni el carnet del partit perquè no és ‘lògic’ que un ‘govern de CiU que no s’ha acordat amb el PSC tingui un conseller’ que militi al PSC. Amb tot, ha assegurat que Ferran Mascarell és el millor conseller de Cultura que CiU podia trobar i que el PSC no hagués trobat a les seves files ‘un millor conseller’.


Tallers Culturals (Parlem...)\nProbiòtics- Els microorganismes que cuiden la nostra salut\nDimecres 2 de febrer de 18 h a 20 h\nEls probiòtics els trobem en els aliments fermentats (iogurt, kèfir, miso, xucrut, pickes, kombutxa, etc). Ens ajuden a tenir una microbiota (flora intestinal) equilibrada, clau per a la salut digestiva i per un sistema immune fort. Però no es tracta de prendre suplements de tant en tant, sinó que han de formar part de la nostra alimentació així com evitar els hàbits que alteren la salud intestinal.\nParlarem dels pros-contres dels aliments que contenen probiòtics, de les quantitats recomanades i com elaborar-los nosaltres mateixos.\nApunta’t a la xerrada i descobriràs per a què és important mantenir un intestí sa i alguns consells pràctics per dur-ho a terme


Nou anys després, la Vella dels Xiquets de Valls torna a descarregar el 5 de 9 amb folre ! directe!cat\nCultura Última actualització Diumenge, 23 d'octubre de 2011 18:33 h\nNou anys després, la Vella dels Xiquets de Valls torna a descarregar el 5 de 9 amb folre\nLa Joves Xiquets de Valls aconsegueix descarregar els primer castell de nou de la temporada\nLa plaça del Blat de Valls s'ha omplert de gom a gom a aquest diumenge per viure una edició més de la tradicional jornada castellera de Santa Úrsula. Amb puntualitat britànica, les colles han arribat a la plaça minuts abans de la una del migdia i just quan el campanar feina sonar l'hora en punt, la Vella de Valls ha obert la diada castellera més important de la ciutat. Amb una plaça entregada, la Vella ha aconseguit descarregar el cinc de nou amb folre nou anys després d'haver-ho fet per última vegada al Concurs de Tarragona l'any 2002 i catorze anys després d'haver-ho fet a casa. De la seva banda, la Joves ha aconseguit descarregar el quatre de nou amb folre, el primer castell de nou de la temporada.\n5d9, colla joves xiquets de valls, colla vella xiquets de valls, santa úrsula\nAnant a pams, la Vella ha obert plaça descarregant el tres de nou amb folre amb seguretat, rapidesa i amb una estructura molt ben assentada des d'un principi que facilitat l'execució del castell.\nEn segona ronda, els de la camisa rosada han descarregat, després de dos peus desmuntats, el cinc de nou amb folre nou anys després d'haver-ho fet per última vegada al Concurs del 2002 i 14 anys d'haver-ho fet en aquesta mateixa plaça. La plaça del Blat ha embogit amb el castell que ha participat efusivament de la celebració de la colla.\nAmb un silenci absolut a la plaça del Blat, els de la Vella han volgut tancar la seva actuació amb el quatre de nou net però s'ha quedat en un intent ja que el castell s'ha trencat a l'alçada de quarts. Minuts després i durant la ronda de repetició, la Vella ha descarregat el quatre de nou amb folre.\nLa Vella de Valls ha tancat la seva gran actuació d'aquest diumenge descarregant el pilar de sis.\nDe la seva banda, la Joves de Valls ha descarregat el quatre de nou amb folre després d'un peu desmuntat. Tot i que el castell s'ha aixecat amb una estructura molt oberta els de la camisa vermella l'han defensat fins poder descarregar-lo. Amb aquest castell, la Joves ha descarregat per primera vegada enguany un castell de nou.\nAmb un cel que cada cop s'anava tapant més, en segona ronda, la Joves ha carregat el tres de nou amb folre després d'un peu desmuntat. Tot i així, just després de fer l'aleta el castell ha fent llenya.\nEls de la camisa vermella han tancat la seva actuació amb un pilar de vuit amb folre que han descarregat gràcies a una bona feina per part del folre.\nLa Joves de Valls ha conclòs la seva actuació amb dos pilars de cinc d'ofrena a l'ajuntament.\nPolítics de tots els colors de bona part del territori s'han deixat veure aquest diumenge a Valls.\n24 d'octubre de 2011, 18.45 h\nPerdona, Lluis de Monistrol, a qui felicites, als castellers o a les colles o als que han escrit la crònica? #1\n24 d'octubre de 2011, 18.43 h\nAlerta els historiadors del futur; si la història ha de continuar escrivint-se com en bona part s'ha fet fins els nostres dies, s'haurà de contrastar molt la informació per part dels investigadors. Després diuen que les informacions que ens arriben per transmissió oral no son fiables; doncs, ja em direu si al segle XXI es fan aquestes pífies tan descomunals, què farien alguns dels cronistes del segle XIX o principis del XX, quan la majoria no en sabia ni un borrall de castells, i que mol... Llegir més\n24 d'octubre de 2011, 12.23 h\nteniu la foto del pilar de 8 amb folre dels de la camisa vermella?? la pròxima vegada que copieu una crònica del 3cat24, si no voleu ser igual de patètics com ells, llegiu-vos-ho. Acabeu d'entrar dins del meu ranking de cronistes i mitjans de comunicació pèssims


Ajuntament de Premià de Dalt - L'Ajuntament de Premià de Dalt és un dels més sanejats de la demarcació de Barcelona\nInici > Àrea serveis generals > Gestió econòmica > Notes de Premsa\nRevista Municipal "La Pinassa"\nEscriu a la revista municipal\nEnquestes a peu de carrer\nRebre informació municipal\nResums audiovisuals dels Plens\nSuggeriments, propostes, queixes... Digues la teva!\nCita amb càrrecs electes\nDeixalleria "la Suïssa" i deixalleria mòbil\nL'Ajuntament de Premià de Dalt és un dels més sanejats de la demarcació de Barcelona\nAixí ho certifica la Diputació de Barcelona, que recull que el 2016 es tancava amb un endeutament viu de només l´11%\nL’Ajuntament de Premià de Dalt és un dels ens locals més sanejats de la demarcació de Barcelona, tal i com es constata en la Diagnosi econòmica i financera de l’exercici de 2016 que ha elaborat la Diputació de Barcelona, analitzant les dades econòmiques de l’Ajuntament. L’alcalde, Josep Triadó, posa l’accent en què “un any més, l’informe certifica l’equilibri pressupostari de l’Ajuntament i la situació privilegiada de les finances municipals. Els esforços fets i la nostra aposta per no endeutar-nos, no apujar impostos i executar projectes sostenibles dona els seus fruits”.\nA tall de resum, aquesta diagnosi qualifica en tres semàfors de diferent color (verd, groc i vermell) la gestió en Equilibri econòmic, Romanent i Endeutament dels consistoris. I, en el cas del de Premià de Dalt, aquest ha rebut semàfor verd als tres àmbits.\nEndeutament dels més baixos del país\nConcretament, l’endeutament viu de l’Ajuntament és del 11% en tancar-se l’execució del pressupost de 2016, quan la Llei permet el 110% com a màxim. Una altra dada a tenir en compte és la capacitat del Consistori d’obtenir més recursos dels inicialment contemplats, fet que permet executar noves inversions. La diagnosi també posa de manifest que l’Ajuntament de Premià de Dalt té un nivell de solvència adequada.\nEl regidor d’Hisenda, Alejandro Costa Urigoitia, valora positivament aquesta bona salut de les finances públiques, “perquè ratifica i reconeix la gestió que portem a terme des de fa anys”. I afegeix que “les dades constaten que els comptes públics es troben totalment sanejats i que l’Ajuntament es troba perfectament capacitat per a tirar endavant més inversions sostenibles en nous equipaments i posar en marxa serveis pioners i alhora d’excel·lència sense endeutar-nos”.\nInformació publicada el 7 de juny de 2017


JO SOC AQUELL QUE VA MATAR FRANCO. PREMI SANT JORDI 2017. JOAN-LLUÍS LLUÍS. Libro en papel. 9788475887012 Fundació Llibreria Les Voltes\nEl personatge que afirma haver matat Franco, Agustí Vilamat, neix el 1916 en una casa modesta de Solsona. Tot i ser un nen prudent, contemplatiu, perd un ull en un accident absurd. Aviat, gràcies a les revistes infantils que guarda un notari amic de la família, descobreix el gust per la lectura i pels secrets de la llengua, que no labandonarà mai. I així, uns anys més tard, baixa a Barcelona a fer de corrector lingüístic, poc abans que esclati la guerra. Una guerra que no sacaba el 1939, perquè Franco, cedint a les pressions de Hitler, declara la guerra als Aliats i travessa els Pirineus. I la primera acció bèl·lica de lexèrcit franquista a França és de bombardejar el camp dArgelers, on ha anat a parar lAgustí. Què farà aleshores el jove enamorat dels diccionaris?\nCom va escriure Tísner en el pròleg que acompanya la present edició, en "la selecció de contes de L'Aleph sembla que talment hagi estat feta a mida, com si ho hagués volgut exposar en un sol volum la gamma sencera de tons dels quals se serveix Borges en la seva fabulosa narrativa. Des dels relats que et fan passar les pàgines amb sostinguda -i creixent!- angoixa, passant per le...\nVint-i-un contes que abracen la grolleria i l'humor negre i queexploren qüestions com els finals -de l'amistat, de l'amor, de lavida-, els consells dels altres, els periquitos perduts, els bonsàpats o com els humans afrontem les tragèdies. Agils i llegidors,senzills en la forma i profundament vitals en el contingut, aquestcontes formen un conjunt irreverent i inc.mode, entre hi...\nEl protagonista daquesta novel·la daventures és curiós i inexpert, però té un do insòlit,gairebé sobrenatural, que el fa ser diferent de totes les altres persones. I també té unapassió sense límits per les llengües del món. Es diu Assiscle Xatot i viu a Perpinyà, a mitjansegle XIX. El seu do i la seva passió el portaran per camins que mai no hauria sospitat, fi nsal París enc...\nEl personatge que afirma haver matat Franco, Agustí Vilamat, neix el 1916 en una casa modesta de Solsona. Tot i ser un nen prudent, contemplatiu, perd un ull en un accident absurd. Aviat, gràcies a les revistes infantils que guarda un notari amic de la família, descobreix el gust per la lectura i pels secrets de la llengua, que no labandonarà mai. I així, uns anys més tard, ba...\nJoan-Lluís Lluís és autor duna sòlida i reconeguda trajectòria com a novel·lista, i és també un activista militant de la llengua catalana. Nascut a Perpinyà lany 1963 i educat a lescola francesa, lautor va optar, en paral·lel a un procés dautoafirmació personal, per fer del català la seva llengua literària. Els invisibles explica aquest recorregut ideològic i sentimental p...


Vacuna de la grip: enguany més que mai\nControlar l’epidèmia i protegir-nos a nosaltres i el nostre sistema sanitari està a les nostres mans\nLa millor manera de prevenir la grip és la vacunació David Borrat\nLa grip és una malaltia respiratòria aguda causada pels virus influenza A o B. Ocorre en epidèmies gairebé cada any, principalment durant la temporada d’hivern en climes temperats.\nNo és una malaltia banal.\nSegons l’Organització Mundial de la Salut (OMS), fins a 650.000 morts a escala mundial es poden atribuir anualment a la grip. A Espanya, en la temporada 2019-2020, fins a 3.900 morts varen estar relacionades amb la grip. A més, n’hi va haver 619.000 casos confirmats a Atenció Primària, 27.700 hospitalitzacions i 1.800 admissions a l’UCI. Tot això suposa una enorme càrrega de malaltia i sobrecàrrega del sistema assistencial, a més de costos socioeconòmics secundaris.\nFins a 650.000 morts a escala mundial es poden atribuir anualment a la grip\nLa majoria de les vegades la malaltia és un quadre lleu que es caracteritza per inici sobtat de febre i tos amb odinofàgia (mal de coll), rinorrea (mucositat nasal), cefalea, miàlgies (dolors musculars) i malestar general. La majoria de les persones se’n recuperen en una setmana sense necessitat d’atenció mèdica.\nEn aquests casos lleus només es requereix tractament simptomàtic centrat en l’alleujament dels principals símptomes, com el dolor o la febre. Durant el repòs domiciliari s’han d’aplicar les mesures de protecció personal aconsellades per evitar el contagi de virus respiratoris: aïllar ràpidament a l’inici dels símptomes, rentar-se freqüentment les mans, evitar apropar-se a persones asimptomàtiques i cobrir-se la boca i el nas en tossir o esternudar amb mocadors d’un sol ús.\nEls pacients més vulnerables, com els ancians, les persones amb malalties cròniques o immunodeprimides (amb les defenses baixes) són les que tenen un risc major de patir una grip greu que evolucioni desfavorablement i, per això, necessiti tractament antiviral específic amb oseltamivir.\nQuè és la vacuna?\nEls virus influenza A i B són els que infecten l’humà amb més freqüència i causen la grip. La seva capacitat de mutació és alta, cosa que compromet la capacitat del sistema immune per protegir el cos contra noves variants. Per aquest motiu, la vacuna s’actualitza anualment.\nAixí, el mes de febrer l’OMS publica les seves recomanacions sobre la composició que han de tenir, a l’hemisferi nord, les vacunes antigripals en funció dels virus que amb més probabilitat circularan en la temporada epidèmica.\nLes vacunes antigripals recomanades per a la temporada 2020-2021 són vacunes inactivades: això significa que contenen virus inactivats fraccionats o proteïnes de la superfície d’aquests virus. No contenen virus vius i, per tant, no poden causar la malaltia de la grip.\nVacunar salva vides\nLa millor manera de prevenir la malaltia és la vacunació. En pacients amb menor resposta a la vacunació, com ancians i immunodeprimits, la vacuna redueix la gravetat de la malaltia i la incidència de complicacions, ingressos hospitalaris i morts.\nLa vacuna redueix la gravetat de la malaltia i la incidència de complicacions, ingressos hospitalaris i morts\nL’efectivitat de la vacuna depèn de diversos factors, com l’edat i l’estat de salut de la persona, el tipus de virus circulant i la concordança entre el virus contingut en la vacuna i el circulant. En adults sans, es considera protectora fins i tot quan els virus circulants no coincideixen exactament amb els de la vacuna.\nLa vacunació antigripal té com a objectiu reduir la mortalitat i morbiditat associada a la grip i l’impacte de la malaltia en la comunitat. Per això, haurà d’anar dirigida fonamentalment a protegir les persones que tenen un major risc de presentar complicacions o puguin transmetre la infecció a algú amb aquestes característiques.\nPersones a partir de 65 anys.\nNins de més de sis mesos i adults amb malalties cròniques cardiovasculars, renals, neurològiques o respiratòries incloent asma i MPOC (malaltia pulmonar obstructiva crònica), diabetis, obesitat mòrbida i celiaquia, entre d’altres.\nPersones en situació d’immunosupressió (sistema immunològic debilitat): càncer, infecció per VIH o l’ús habitual d’alguns fàrmacs.\nPersones amb disfunció cognitiva: síndrome de Down i demències.\nPersones de qualsevol edat (a partirde 6 mesos) institucionalitzades de manera perllongada.\nDones embarassades i fins als sis mesos després del part si no s’han vacunat durant l’embaràs.\nMenors entre els sis mesos i els dos anys d’edat amb antecedents de prematuritat.\nPersones que poden transmetre la grip a aquelles que tenen un alt risc de presentar complicacions, com ara personal sanitari i de farmàcies. També s’han de vacunar els cuidadors de persones d’alt risc o els seus convivents majors de sis mesos).\nTreballadors dels serveis públics essencials: policies, bombers, etc...\nAquest any, més que mai, controlar l’epidèmia i protegir-nos a nosaltres i el nostre sistema sanitari està a les nostres mans. Consulta-ho amb el teu metge i vacuna’t.


Reportatge. La xarxa d’escoles públiques de Reus - Rosa Sensat\nText de David Roco Alafont\nMestre, llicenciat en Història\ni Ciències de la Música, i director\nde l’escola Prat de la Riba de Reus\nNombroses evidències indiquen que el treball en xarxa entre centres educatius genera una millora en els resultats d’aprenentatge de l’alumnat i en el desenvolupament professional dels mestres. I si la xarxa està formada per totes les escoles públiques d’una ciutat? L’impacte es multiplica. Surt dels murs de l’àmbit escolar i la seva ona expansiva arriba a tots els racons de la ciutat, per fer-la més educadora, amb tot el que això implica. I si la xarxa d’escoles públiques treballa en aliança o està en contacte constant amb l’Administració local? Es promou un tractament complet que contribueix a lluitar contra la segregació, millorar la inclusió i caminar cap a l’equitat educativa. I si cal fer front a un confinament i a una crisi sociosanitària i socioeconòmica com l’actual? Una xarxa et dona seguretat, suport mutu, optimització del treball i permet una gestió comuna dels recursos. Respostes ràpides i homogènies a situacions noves i sobtades.\nTotes i tots formem part d’algun tipus de xarxa o fins i tot de moltes xarxes a la vegada. Grans xarxes institucionals, aliances entre centres educatius i altres agents externs, ecosistemes educatius, grups de treball, projectes, federacions, col·laboracions puntuals, xarxes grans, petites, verticals, assembleàries, formals, informals… L’aprenentatge és de naturalesa social. Es construeix activament per mitjà de la interacció, la negociació i la col·laboració amb els altres. Deixant de banda els objectius específics de cada una, el que tenen en comú és que comparteixen coneixements, i sempre que fem això, ens enriquim personalment i professionalment.\nLa XEPR ha estat creada i impulsada per totes les escoles públiques de Reus. Són 21 centres educatius de diferents complexitats, tipologies i mides. La XEPR és una xarxa assembleària i horitzontal. Neix amb la voluntat d’empoderar els centres, d’enfortir els vincles entre les escoles i consolidar el model educatiu públic com a referent del model educatiu que volem a la nostra ciutat.\nTal com recull el manifest fundacional, les escoles que en formen part treballen per fer realitat una educació pública de qualitat. Escoles obertes a tothom, sense restriccions de cap mena, que consideren la diversitat com una riquesa i un recurs, que mantenen les expectatives elevades pel que fa a les possibilitats de cada un dels alumnes i dediquen els recursos necessaris a aconseguir aquest objectiu.\nEs tracta de centres educatius que busquen millorar les pràctiques de la comunitat educativa des de la ferma voluntat de contribuir a la millora de la societat. L’educació pública ha d’esdevenir un motor de canvi i transformació. Defensen una educació inclusiva, que acull i ajuda a tothom en el procés de construcció del coneixement, sobretot dels més vulnerables.\nLes escoles públiques de la ciutat de Reus fa anys que treballen unides en l’anomenada Junta de Direccions, on es reuneixen de manera periòdica per compartir reptes i preocupacions que afecten l’escola pública de la ciutat. La Junta està formada per totes les direccions de les escoles públiques i té representació al Consell Escolar Municipal, a la Comissió de Garanties d’Admissió i a la Junta Territorial de Direccions.\nLa primera acció com a XEPR va ser llançar una campanya conjunta de portes obertes i preinscripció. Amb el lema «Obre les portes, viu la pública», per primera vegada les escoles públiques de Reus unien esforços per donar a conèixer els projectes educatius, les instal·lacions i tots els altres principis i valors que les caracteritzen.\nTotes les escoles de la XEPR han compartit un interès comú i uns objectius clarament definits. Per treballar sobre aquests objectius cal adquirir un compromís. Sistematitzar un calendari de reunions i actuacions que implica oferir temps i recursos pel bé comú.\nUna de les primeres accions va ser l’organització del Debat Territorial del Primer Congrés d’Escola Pública a Reus. Al debat hi van participar prop de 150 docents, famílies i representants de l’Administració pública per reflexionar sobre la inclusió i l’equitat al Sistema Educatiu Públic. Un espai on compartir necessitats, realitats i accions relacionades amb l’educació, i establir les bases per fer un canvi de mirada.\nAmb la XEPR es va fer front a la incertesa del confinament treballant conjuntament per donar resposta a les necessitats dels infants i les famílies de la ciutat. La xarxa va permetre optimitzar el treball, llençar campanyes conjuntes, oferir seguretat, facilitar la coordinació amb l’Administració local i gestionar de manera comuna els recursos.\nUn any ple d’iniciatives\nLa Xarxa també ha dut a terme projectes com «Una escola, un parc», ha participat en diferents ponències i ha organitzat la primera assemblea de la XEPR, on van poder participar molts docents de les diferents escoles de la ciutat. A partir de la primera assemblea es van definir els objectius anuals i es va crear un equip impulsor de mestres representants de cada escola que es reuneixen regularment per concretar i portar a terme les accions necessàries per assolir els objectius.\nUn any de xarxa ha donat la possibilitat de donar resposta de manera comuna a les necessitats de la ciutat, transformar el sistema i continuar avançant per fer de l’escola pública una institució de referència per a la ciutadania.\nRepresentants de les diverses escoles públiques de Reus es reuneixen periòdicament per compartir reptes i preocupacions. © Arxiu David Roco.


Thalia Moraira Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVeure tots els 757 allotjaments a Moraira.\nThaliaCami De Fanadix 139, Benimeit, Moraira, Espanya, 03724 - Veure al mapaThaliaVeure més fotosPiscinaVeure més fotosVeure totes les 24 fotos\nAl visitar Moraira, vosté es sentirà com a casa a Thalia, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Thalia asseguren una estada plaentera als seus clients. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, aparcament de cotxes. L'ambient de Thalia es reflexa en cada habitació. piscina privada, calefacció, escriptori, balcó/terrassa, aparell de televisió són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Thalia és un lloc ideal d'estada pels viatgers que busquin encant, comfort i facilitat a Moraira.\nL’allotjament no disposa de recepció. Podeu recollir les claus a: Calle Bacallar 12\t, 3720\tBenissa\t. Cal que informeu el Thalia de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 400 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació. Número de llicència: AT-437868-A


Reglament de la XVII Marató del Mediterrani RACC\nLa XVII Marató del Mediterrani Racc es celebrarà el diumenge 20 de març de 2022. A les 8:45h del matí sortirà la cursa 5k, i a les 9:00h sortiran les distàncies de 10k – Mitja Marató – Marató per equips. El punt de sortida i arribada estarà situat dins del Canal Olímpic de Castelldefels.\nIII. En cas de que el/la participant sigui menor d’edat podrà realitzar la cursa de 5km (mínim 14 anys) i la prova de 10km (mínim 16 anys) (descarrega’t l’autorització en format pdf) i caldrà el consentiment del pare/mare o tutor legal. Aquesta autorització s’haurà de lliurar en el moment de recollir el dorsal, adjuntant fotocòpia del carnet d’identitat de l’adult.\nEl recorregut de les distàncies estarà degudament senyalitzat i amb els avituallaments pertinents.\nLes reclamacions s’hauran de presentar a l’organització per escrit fins a 30 minuts després d’haver fet públics els resultats, i la decisió de l’organització serà inapel·lable.\nLes classificacions oficials seran publicades el mateix dia de la cursa a la pàgina web oficial. Els inscrits a cadascuna de les curses només sortiran als resultats de la cursa per la qual han fet la inscripció i tenen el dorsal / xip Championchip assignat. Hauran premis als tres primers classificats femenins i masculins a 5k, 10k, 21k i Marató per parelles. En La modalitat per equips també tindrà premi la modalitat mixta i guanyarà la primera parella de 21k en equips que arribi a meta junts.\nQualsevol participant podrà ser desqualificat si: Mostra un estat físic deficient en vers les seves característiques esportives. No realitza el recorregut complert passant per cadascun dels controls de cronometratge disposats per l’organització. No porta el xip oficial Championchip correctament a la sabatilla. No porta el dorsal en un lloc visible i correctament per ser identificat pels organitzadors i jutges de la prova. Mostra un comportament antiesportiu sense respectar el procediment establert.\nLa inscripció només serà vàlida un cop s’hagi fet efectiu el pagament, tant via internet com presencial. Cal portar el resguard de la mateixa i/o DNI del titular per recollir el dorsal. El canvi de titular es tractarà específicament el dia del lliurament dels dorsals a INCIDÈNCIES amb el pagament de 3€. L’organització no entregarà cap dorsal ni xip si l’atleta no aporta identificació del titular; per recollir el dorsal d’un altre participant caldrà una fotocòpia del DNI amb l’autorització del titular del document, per a recollir dit dorsal. Un cop realitzada la inscripció, no es tornarà l’import de la mateixa si la no participació de l’atleta es per causes no imputables a l’organització.\nLes curses es consideraran tancades 2 hores i 45 minuts després de la sortida.\nXIII. Les inscripcions via on-line es tancaran el 15 de març a les 23.59h.\nLa inscripció a la cursa comporta l’acceptació total d’aquest reglament. La seva interpretació i tot allò que no quedi expressament reflectit i/o regulat serà decidit en darrera instància per l’organització. Atenció al corredor: zonavipevents@zonavipevents.com


GreenPala, un projecte palafollenc i guanyador dels premis "Joves Pel Demà" - Ajuntament de Palafolls\n12/05/2021 | 18:01 h\nGreenPala, un projecte palafollenc i guanyador dels premis "Joves Pel Demà"\nDes del consistori, i en especial des de la regidoria de Joventut, es vol posar en valor el talent jove del municipi, agraint també les ganes, la força i la implicació de l'equip que forma el GreenPala i el seu compromís amb el medi natural.\nLes noies del GreenPala de Palafolls són una associació que treballa pel benestar del nostre ambient i entorn. Fa uns mesos es van presentar a un concurs de la Fundesplai, amb un projecte per recuperar l'espai natural Molí d'en Puigvert de Palafolls, i han quedat com a l'opció més votada.\nGreenPala va passar a l'última fase del concurs organitzat per Fundesplai, i en aquesta última fase han estat clares guanyadores amb més de 2.000 m'agrades al vídeo on explicaven el seu projecte, junt amb quatre grups finalistes més.\nEls premis Joves Pel Demà, de Fundaesplai (Fundació Catalana de l'Esplai) i amb el suport del diari ARA, recollien un seguit d'iniciatives relacionades amb els Objectiu de Desenvolupament Sostenible (ODS) dutes a terme per grups de joves de 13 a 17 anys, amb l'objectiu de fer possible un món millor. Els cinc finalistes, a partir d'ara gaudiran d'un cap de setmana de formació amb experts sobre sostenibilitat així com també una aportació econòmica de 300 euros per tirar endavant el seu projecte; en el cas de GreenPala la conservació del Molí d'en Puigvert.


Archive Desembre 2015 - AMPA de l'escola Joan Maragall\n22h12 28 desembre 2015\nCarta dels Reis Mags a l'escola\nÉs Nadal i la nostra ciutat ja s’ha engalanat de llums, pessebres que podem gaudir des de les finestres del carrerons i arbres de Nadal que es deixen veure des dels balcons de les cases... Els nens i nenes d’arreu estan a punt de rebre els Reis Mags d’Orient, però a la nostra Escola aquest any hem tingut un encàrrec molt especial... Fa uns dies vàrem rebre una carta provinent de l’Orient i firmada per “Gaspar, Baltasar i Melchor” que deia:\nSom els Tres Reis de l’Orient i us escrivim perquè necessitem la vostra ajuda. Com ja sabeu, el proper dia 5 de Gener a la nit repartirem tot de joguines i regals per a tots els nens i nenes d’aquesta ciutat. Per a nosaltres és molt important que tothom tingui un regal per obrir el dia 6 al matí, però cada vegada són més nens i nenes i més joguines, jocs i llibres que es queden guardades durant molt de temps a les vostres cases i que ja no s’utilitzen. Així doncs, hem pensat que durant uns dies podríeu fer una recol·lecta de joguines, jocs i llibres en bon estat, nosaltres us les recollirem i les repartirem a altres famílies de l’Escola. D’aquesta manera, ens assegurarem que tothom tingui el seu regal i no malgastarem tants recursos!\nGaspar, Baltasar i Melchor\nAixí doncs, vàrem decidir ajudar als Reis Mags i des de Cicle Infantil vàrem iniciar una recollida de joguines en bon estat que es varen entregar als patges dels Reis Mags. Ells ens van dir que n’entregarien a les famílies, d’altres es quedarien a l’Escola i d’altres anirien a altres organitzacions que també en necessiten!\nI amb aquest petit escrit us volem agrair la vostra participació i desitjar-vos un BON NADAL i FELIÇ ANY 2016.\nComissió Nadal 2015\n21h32 23 desembre 2015\nBON NADAL I FELIÇ ANY NOU 2016 !\n09h55 15 desembre 2015\nDivendres 18. Compreu el berenar als alumnes de sisè !\nAquest últim divendres de trimestre tampoc porteu berenar i compreu-lo als alumnes de sisè\n13h41 02 desembre 2015\nDijous dia 3 a les 21h Reunió d'AMPA\nEl proper dijous dia 3, reunió d’AMPA a les 21h.\nNo hi pots faltar !


Resclosa - Viquipèdia, l'enciclopèdia lliure\n(S'ha redirigit des de: Rescloses)\nUna resclosa és una obra feta transversalment en un curs d'aigua amb l'objectiu d'elevar el nivell de l'aigua i derivar el corrent fora del seu llit.\nResclosa en un canal a Anglaterra.\nSi la dimensió és molt petita s'anomena assut o peixera i en cas de grans dimensions rep el nom de presa.\nEn els rius i canals navegables la resclosa té comportes que permeten a les embarcacions superar el desnivell.\nEstan fetes amb fusta, maons, pedra natural en la majoria dels assuts i de les rescloses fins a la meitat del segle xx. Després, en esdevenir sempre més llargues, es faran de formigó armat amb comportes d'acer.\nEn els canals transoceànics com el Canal de Panamà les rescloses tenen dimensions gegantines i, tot i això, grans vaixells com els petroliers no poden utilitzar-les. La resclosa més gran del món, el Berendrechtsluis connecta el riu Escalda amb els molls del port d'Anvers a Bèlgica: té 500 metres de llargada i 68 metres d'amplada.\nTipus de resclosesModifica\nResclosa de comporta corredissa\nResclosa de comporta giratòria (doble o senzilla)\nResclosa i presa al Mississipí. Arxivat 2006-09-27 a Wayback Machine.\nDeltaworks.org — Resclosa del Philipsdam als Països Baixos per a separar l'aigua dolça de l'aigua del mar.\nWeb del riu Wey i de la seva navegació a Anglaterra amb imatges dels canals, dels narrow boats i del funcionament de les rescloses.\nSault Ste. Marie Canal National Historic Site.\nRescloses al Tàmesi .\nAnimació interactiva per a comprendre el funcionament d'una resclosa Arxivat 2006-10-04 a Wayback Machine. al web del River and Rowing Museum (en català museu del riu i del rem) a Henley on Thames (Regne Unit).\nObtingut de «https://ca.wikipedia.org/w/index.php?title=Resclosa&oldid=27448639»\nDarrera modificació: 12 juny 2021 a les 12:29\nLa pàgina va ser modificada per darrera vegada el 12 juny 2021 a les 12:29.